เผย ผอ.กอล์ฟ ติดหนี้สหกรณ์ฯ 1.7 ล้าน ก่อนเป็นผู้บริหาร อาจกู้นอกระบบด้วย 
ผช.เลขา สพฐ.ลงพื้นที่ ปลอบขวัญครูโรงเรียนวัดโพธิ์ชัย หลัง ผอ.กอล์ฟ ถูกจับ เผยตั้งแต่มารับตำแหน่ง ไม่เคยเห็น ผอ.กอล์ฟ ทำเรื่องขอกู้สหกรณ์ น่าจะกู้มาก่อน หรืออาจมีการกู้นอกระบบผสมด้วยวันที่ 23 ม.ค. ผู้สื่อข่าวรายงานกรณี ผอ.กอล์ฟ นายประสิทธิชัย เขาแก้วว่า ในเวลา 13.00. ที่ โรงเรียนวัดโพธิ์ชัย ต.หัวไผ่ อ.เมือง จ.สิงห์บุรี นายวัลลพ สงวนนาม ผู้ช่วยเลขาธิการคณะกรรมการขั้นพื้นฐาน หรือ สพฐ. พร้อมด้วย ดร.พิเชษฐ์ วันทอง ผู้อำนวยการสำนักงานเขตพื้นที่การศึกษาประถมศึกษาสิงห์บุรี นายธนู อักษร ศึกษาธิการจังหวัดสิงห์บุรี นายกิตติชัย ศรีประเสริฐ ประธานเครือข่าย โรงเรียนวัดโพธิ์ชัย ได้เดินทางมาให้กำลังใจคณะครู หลังจาก นายประสิทธิชัย เขาแก้ว ผู้อำนวยการโรงเรียนวัดโพธิ์ชัย ตกเป็น ผู้ต้องหาในคดีชิงทองกลางห้างดัง เมืองลพบุรี และถูกจับกุมในวันนี้ ทางโรงเรียน ได้ปิดทำการสอน เนื่องจากเมื่อวานนี้ หลังจากที่ คณะครู และนักเรียนทราบข่าวว่า ผอ.ถูกจับกุม คณะครูและนักเรียนรู้สึกเสียกำลังใจ และไม่อยากจะเชื่อว่า ผอ.เป็นคนก่อเหตุนี้ขึ้น ภายหลังทาง สำนักงานเขตพื้นที่การศึกษาประถมศึกษาสิงห์บุรี จึงได้ประกาศให่ปิดเรียนเป็นเวลา 2 วัน และแต่งตั้งให้ นางนิลาวรรณ์ โอภาศ ครูโรงเรียนวัดโพธิ์ชัย มารักษาราชการแทนผู้อำนวยการโรงเรียนวัดโพธิ์ชัย เป็นการชั่วคราวนายวัลลพ สงวนนาม ผู้ช่วยเลขาธิการคณะกรรมการขั้นพื้นฐาน เปิดเผยว่า วันนี้ได้เดินทางมาให้กำลังใจคณะครูที่ปฏิบัติหน้าที่ เพราะว่าคณะครูคงรู้สึกเสียขวัญ เสียกำลังใจ เมื่อทราบข่าวว่า ผอ.เป็นผู้ต้องหาชิงทอง ส่วนทางด้านนักเรียน ทาง สพฐ.จะส่งเจ้าหน้าที่มาตรวจดูแลด้านจิตใจ ต่อไปอย่างไรก็ตาม ในประเด็น ของเงินกู้ยืมที่ ผอ.อ้างว่าเป็นหนี้จำนวนมาก โดยเฉพาะหนี้สหกรณ์ออมทรัพย์ครู ทั้งต้นทั้งดอกกว่า 1.7 ล้านบาท และอาจเป็นสาเหตุให้ตัดสินใจก่อเหตุนั้น ตั้งแต่ที่ย้ายมาเป็น ผอ.โรงเรียน ยังไม่มีการกู้ยืมในระบบของสหกรณ์ฯผ่านตาของผู้บริหาร ส่วนจะกู้นอกระบบเพิ่มหรือไม่นั้น ทาง สพฐ.ไม่อาจทราบได้ขณะเดียวกัน ที่บริเวณใต้สะพานข้ามแม่น้ำเจ้าพระยา ต.บางพุทรา อ.เมือง จ.สิงห์บุรี ผู้สื่อข่าวรายงานว่า เจ้าหน้าที่ตำรวจ คอมมานโด ตำรวจน้ำ และเจ้าหน้าที่พิสูจน์หลักฐาน ยังคงเดินหน้าค้นหา ปกระบอกเก็บเสียง หรือไซเลนเซอร์ ที่นายประสิทธิชัย เขาแก้ว ผู้ต้องหา ใช้ก่อเหตุร้านทอง และใช้ประกออาวุธปืนยิงผู้เสียชีวิตทั้ง 3 ราย โดยเจ้าหน้าที่พิสูจน์หลักฐาน ได้นำเครื่องสแกนตรวจจับโลหะ มาร่วมใช้ในภารกิจการค้นหา แต่ก็ยังคงไร้วี่แววที่จะพบ แต่เจ้าหน้าที่ชุดค้นหาจะยังไม่ยุติการค้นหา จนกว่าจะสามารถนำกระบอกเก็บเสียง ขึ้นมาจากน้ำได้
ผช.เลขา สพฐ.ลงพื้นที่ ปลอบขวัญครูโรงเรียนวัดโพธิ์ชัย หลัง ผอ.กอล์ฟ ถูกจับ เผยตั้งแต่มารับตำแหน่ง ไม่เคยเห็น ผอ.กอล์ฟ ทำเรื่องขอกู้สหกรณ์ น่าจะกู้มาก่อน หรืออาจมีการกู้นอกระบบผสมด้วย 
ผอ.กอล์ฟ,โจรปล้นทอง,ปล้นร้านทอง,ข่าวปล้นร้านทองล่าสุด,โรงเรียนวัดโพธิ์ชัย,กู้เงินสหกรณ์ครู,ผอ.กอล์ฟ ติดหนี้,ข่าวทั่วไป